Legislatívne uznesenie Európskeho parlamentu o návrhu nariadenia Rady o financovaní spoločnej poľnohospodárskej politiky (KOM(2004)0489 - C6-0166/2004 - 2004/0164(CNS))



Úradný vestník 117 E , 18/05/2006 S. 0122 - 0123



P6_TA(2005)0193 Financovanie spoločnej poľnohospodárskej politiky * Legislatívne uznesenie Európskeho parlamentu o návrhu nariadenia Rady o financovaní spoločnej poľnohospodárskej politiky (KOM(2004)0489 — C6-0166/2004 — 2004/0164(CNS)) (Konzultačný postup) Európsky parlament, - so zreteľom na návrh Komisie pre Radu (KOM(2004)0489) [1], - so zreteľom na článok 37 ods. 2, tretí pododsek Zmluvy o ES, v súlade s ktorým Rada konzultovala s Parlamentom (C6-0166/2004), - so zreteľom na článok 51 rokovacieho poriadku, - so zreteľom na správu Výboru pre poľnohospodárstvo a rozvoj vidieka a stanovisko Výboru pre rozpočtovú kontrolu (A6-0127/2005), 1. schvaľuje zmenené a doplnené znenie návrhu Komisie; 2. vyzýva Komisiu, aby zodpovedajúcim spôsobom zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby informovala Parlament, či má v úmysle odchýliť sa od ním schváleného textu; 4. žiada Radu o opätovnú konzultáciu s Parlamentom, ak mieni podstatne zmeniť či doplniť návrh Komisie; 5. poveruje svojho predsedu, aby pozíciu Parlamentu postúpil Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Článok 5 písmeno a) a)akcie potrebné na analýzu, správu, monitoring, výmenu informácií a využívanie spoločnej poľnohospodárskej politiky, ako aj akcie týkajúce sa využívania systémov kontroly a technickej a administratívnej asistencie; | a)opatrenia potrebné na analýzu, riadenie, monitoring, výmenu informácií a využívanie spoločnej poľnohospodárskej politiky, ako aj opatrenia týkajúce sa vykonávania systémov kontroly a technickej a administratívnej podpory, s výnimkou výdavkov, ktoré v súlade s článkom 13 nenesie EAGGF; | Pozmeňujúci a doplňujúci návrh 2 Článok 16 odsek 2 Priame platby však v žiadnom prípade nesmú presiahnuť 15. október daného rozpočtového roku. | vypúšťa sa | Pozmeňujúci a doplňujúci návrh 3 Článok 31 odsek 4 písmeno a) a)výdavkov uvedených v článku 3 ods. 1, ktoré boli realizované skôr ako tridsaťšesť mesiacov predtým, ako Komisia písomne notifikovala danému členskému štátu výsledky kontrol; | a)výdavkov uvedených v článku 3 ods. 1, ktoré boli realizované skôr ako dvadsaťštyri mesiacov predtým, ako Komisia písomne informovala členský štát o výsledkoch kontrol; | Pozmeňujúci a doplňujúci návrh 4 Článok 31 odsek 4 písmeno b) b)výdavkov týkajúcich sa viacročných opatrení, ktoré sú časťou výdavkov uvedených v článku 3 ods. 1, pre ktoré posledná povinnosť uložená požívateľovi bola realizovaná viac ako tridsaťšesť mesiacov predtým ako Komisia písomne notifikovala danému členskému štátu výsledky kontrol; | b)výdavkov týkajúcich sa viacročných opatrení, ktoré spadajú pod článok 3 ods. 1, kde k uloženiu poslednej povinnosti príjemcovi došlo viac ako dvadsaťštyri mesiacov predtým ako Komisia písomne informovala členský štát o výsledkoch kontrol; | Pozmeňujúci a doplňujúci návrh 5 Článok 31 odsek 4 písmeno c) c)výdavkov týkajúcich sa programov uvedených v článku 4, pre ktoré bolo vyplatenie zostatku realizované viac ako tridsaťšesť mesiacov predtým ako Komisia písomne notifikovala danému členskému štátu výsledky kontrol. | c)výdavkov týkajúcich sa programov uvedených v článku 4, pre ktoré bolo vyplatenie zostatku realizované viac ako dvadsaťštyri mesiacov predtým ako Komisia písomne informovala členský štát o výsledkoch kontrol. | Pozmeňujúci a doplňujúci návrh 6 Článok 32 odsek 5 prvý pododsek 5. Pokiaľ sa vymáhanie nevykonalo v lehote štyroch rokov po dátume prvého aktu administratívneho alebo súdneho zistenia alebo šiestich rokov, ak je vymáhanie predmetom konania pred národnými súdmi, finančné dôsledky nevykonaného vymáhania sú znášané vo výške 50 % daným členským štátom a vo výške 50 % rozpočtom Spoločenstva, po uplatnení zrážky uvedenej v odseku 2. | 5. Pokiaľ sa vymáhanie nevykonalo v lehote štyroch rokov po dátume prvého aktu administratívneho zistenia alebo šiestich mesiacov po vydaní konečného súdneho rohodnutia, finančné dôsledky sú znášané vo výške 50 % daným členským štátom a vo výške 50 % rozpočtom Spoločenstva, po uplatnení zrážky uvedenej v odseku 2. | Pozmeňujúci a doplňujúci návrh 7 Článok 43 Komisia vypracuje pred 1. septembrom každého roka, nasledujúceho rok každého rozpočtového obdobia, finančnú správu o správe fondu EAGGF a FEADER počas uplynulého obdobia. | Komisia predloží Európskemu parlamentu a Rade do 1. septembra každého roka, nasledujúceho po rozpočtovom roku, finančnú správu o správe fondu EAGGF a FEADER počas uplynulého finančného roka. | [1] Zatiaľ neuverejnený v úradnom vestníku. --------------------------------------------------